Պատվաստումներից տուժած, կամ դրանց հետևանքով հաշմանդամություն ձեռք բերած մարդիկ քիչ չեն: Պատվաստանյութեր արտադրողների վերաբերյալ տեսակետները ինչ-որ խաչմերուկում բախվելուց բացի, լայնածավալ քննարկումներ ապահովելուց զատ, շոշափելի արդյունքներ չեն գրանցում: Անգամ բժիշկներն են այդ հարցում տարակարծիք. շատերը չեն պատվաստում իրենց երեխաներին, մի մասը զերծ է մնում սնդիկ ու այլ ծանր մետաղներ պարունակող պատվաստանյութերից, մի մասն էլ հրաժարվում է ընդհանրապես: Մինչ մարդկության «խելացի» հատվածը բիզնես շահեր է որոնում պատվաստանյութերի շուկայում, գիտնականները տարբեր կենդանիների վրա աղաղակող և լուռ փորձեր են անում, հարյուրավոր երեխաներ դառնում են սխալ պատվաստումների անդառնալի հետևանքի կրողներ…